Геннадий Геннадьевич Головкин

{{Медальдар { } }} Головкин Геннадий Геннадьевич (8 сәуір 1982 жыл Қарағанды, Қазақстан) — орта және екінші орта салмақта өнер көрсететін қазақстандық кәсіпқой боксшы, Қазақстан Республикасы Ұлттық Олимпиадалық комитетін інің президенті (2024 жылдан), 2025 жылдың 23 қарашасында халықаралық World Boxing ұйымының президенті болып сайланды. Бокстан Әлем чемпионы (2003), Афинада өткен Олимпиаданың (2004) күміс жүлдегері. Кәсіпқой бокста IBF, WBA, IBO бойынша екі дүркін Әлем чемпионы. WBA (2010–2018, 2022–2023); WBC (2016–2018), IBF (2015–2018, 2019–2023). The Ring журналына сәйкес P4P салмақ дәрежесіне қарамастан, үздік боксшылардың ондығына кіреді (2018). Қазақстан Республикасының еңбек сіңірген спорт шебері. Қазақстан 7 дүркін чемпионы, 2000 жылғы жастар арасында Әлем чемпионы, Қазақстанның тұңғыш өткен спартакиада ойындарының чемпионы (2001), 2001 жылы өткен мұнай өндіруші елдер арасындағы Кубок жеңімпазы, III Шығыс Азия ойындарының чемпионы (2001). Өмірбаяны Отбасы Генадий Головкин 1982 жылдың 8 сәуір күні Қазақстанның Қарағанды қаласында Майқұдық ауданында дүниеге келген. Әкесі – Геннадий Иванович Головкин, мамандығы – шахтер, "Карагандинская шахтасында қызмет етті. 2014 жылы дүниеден өтті. Анасы – Елизавета Сергеевна, ұлты кәріс, химиялық зертханада көмекші қызметін атқарған. Головкиндер отбасында 4 ұл дүниеге келген. Вадим, Сергей, Генадий және Максим. Максим мен Генадий егіздер, Максим Генадийден 15 минут кейін туған. Екі ағасы әскерде қызмет атқарып, белгісіз жағдайларда қаза болды (Вадим - 1990 жылы, Сергей – 1994 жылы). Бокс секциясына 8 жастағы Максим мен Генадийді ағалары алып келеді. Генадий Головкиннің алғашқы бапкері Виктор Дмитриев, ал кейін Галым Кенжебаев болды. Максим Генадийдің екінші бапкері ретінде қызмет етеді. Ағайындылар бір сыныпта оқыды және бірдей салмақ дәрежесінде өнер көрсеткен, бірақ бір-бірімен ешқашан бетпе-бет жұдырықтасқан емес. Бір-бірімен жұдырықтасуға тура келгенде, екеуінің біреуін жарыстан алып тастайтын болған. 2004 жылғы Олимпиадаға іріктеу кезінде осы себеппен Максим спорттан кетті. Геннадий Головкин үйленген. Жолдасының есімі – Алина. Қарағанды қаласында туған. Генадий мен Алина 2000 жылы танысып, 2007 жылы 7 шілдеде неке құрған. Обасында екі ұл (2009 және 2019) мен бір қыз (2017) өсіріп жатыр. Тұңғыш ұлдың есімі – Вадим. Алина жолдасының ойындарын қарауға бармайды. Генадий хоккейді жақсы көргендіктен, НХЛ ойындарына жанкүйер болып қатысады. Әуесқой бокстағы мансабы Головкиннің әуесқой мансабы ұзаққа созылды әрі, қанық оқиғаға толы болды.Генадий бокспен 8 жасынан бастап айналыса бастады. 1993 жылы оны облыстық бокстан өткен жарысқа оның бапкері жіберген болатын. Соңында осы сайыстан 3 жеңіс әкелді. Бұдан кейін ол облыстық, мемлекеттік және халықаралық бокстан жарыстарға үміткер болып қатыса бастады. Осы уақытқа дейін Генадий Головкин өзінің қатысқан 350 жекпе-жегінде тек 5 рет қана жеңіліске ұшыраған болатын.19 жасында шығыс боксында бірінші орын алады да, 2002 жылы бұл жеңісін тағы бір мәрте қайталайды. 2003 жылы Таиландта өткен боксшылар жекпе-жегінде өзінің 4 қарсыласының екеуін нокаутқа жібергені үшін бірінші орынды алады. Өзінің алғашқы ресми белдесуін Головкин 11 жасында облыстық деңгейдегі жарыста өткізді. Онда ол өзінен 2 – 4 жас үлкен қарсыластармен белдесті, сөйтіп сол жарыста жеңіске жетті. 2000 жылы Геннадий Головкин Будапештте жартылай орта салмақ дәрежесіндегі жастар арасында өткен Чемпионатта жеңіске жетті. 2001 жылы Шығыс Азиялық ойындардың финалында Дэниэль Гилді жеңді (15 – 3). 2002 жылы Астанада өткен командалық Әлем кубогында Қазақстан құрамасының құрамында күміс медальді жеңіп алды. Головкин жарыстағы барлық 4 белдесуінде жеңіске қол жеткізді. Топтық кезеңде Қазақстан – Әзербайжан матчында Джавид Тагиевті жеңді (19 – 8), ал Қазақстан – Камерун матчында Фостер Нкодоны мерзімінен бұрын жеңді (RSCO 3). Жартылай финалдық Қазақстан - Ресей матчы кезінде Андрей Балановты жеңіп шықты (10 – 7). Ал жалпылай санағанда 7 – 5 есебімен кубалықтар жеңімпаз атанған Қазақстан – Куба финалдық матчында Дамиан Остинды жеңген болатын (6 – 4). 2002 жылы Пусанда (Оңтүстік Корея) алтын медальді жеңіп алды. Финалда Пхленчит Сурияны нокаутпен жеңді. 2003 жылы Бангкоктегі Әлем чемпионатында алдымен ресейлік Матвей Коробовты, кейін әйгілі ирландиялық Энди Лиді ірі есеппен жеңіп, содан соң болашақ әлем чемпионы – Лучиан Бутені нокаутпен жеңіп, жартылай финалда кубалық Йорданис Деспагноны жеңіп, финалда украиналық боксшы – Алексей Машкинді нокаутпен құлатып, алтын медальға ие болды. 2004 жылы Пуэрто–Принсесте (Филиппин) алтын медальді жеңіп алды. Ширек финалда оңтүстіккореялық Дук–Жин–Чоны, жартылай финалда қырғыз Қымбатбек Рысқұловты жеңіп, финалда жергілікті боксшы Кристофер Каматты 2 раундта тоқтатты. Бокстан әлем чемпионаты (2003) Олимпиада ойындары 2004 жылғы Олимпиада ойындарында 75 кг дейінгі салмақ дәрежесінде 2-орынға ие болды. Іріктеу кезеңінде Головкиннен жеңілген Артаев 72 кг дейінгі салмақ дәрежесінде алтын медальді жеңіп алды. Финалдың 1/16 бөлігі – автоматты түрде өтті; Финалдың 1/8 бөлігі – Ахмед Али Ханды жеңді (Пәкістан) 31 – 10; Финалдың 1/4 бөлігі – Рамадан Яссирді жеңді (Мысыр) 31 – 20; Финалдың 1/2 бөлігі – Андре Дирелланы жеңді (АҚШ) 23 – 18; Финал – Гайдарбек Гайдарбековтен жеңілді (Ресей) 18 – 28 Бокстан әлем чемпионаты (2005) Кәсіпқой бокс мансабы Головкин кәсіпқой рингтегі дебютін 2006 жылы 24 мамырда Габор Балотқа қарсы ойында орта салмақ дәрежесінде жасады. Бірінші раунда ақ қарсыласын нокаутқа жіберіп жеңіске жетті. Осыдан кейін қатыранан 36 ойында жеңіске жетті, соның ішінде 32 ұрысты уақытынан бұрын аяқтады. Кәсіпқой боксқа келгеннен кейін, Генадийдің тіркелген компаниясы 5 жыл бойы оған лайықты қарсылас тауып бере алмағандықтан, бұл боксшының жұлдызы жанбады. 2007 жылдың қыркүйегінде француз Мехди Боудламен 8 – раундтық ұрыста ұпай саны бойынша жеңіске жетті (11 – 1). 2008 жылдың сәуірінде ұпай саны бойынша Иан Гарднерді жеңді. 2008 жылдың қараша айында белорус Малик Дзиарр 2-раундта белдесуден бас тартып, Головкин жеңіске жетті. (29 – 3). 2009 жылдың 11 шілдесінде алғашқы 12 раундтық айқасқа шықты. WBO интерконтинеталды чемпионы атағы үшін болған айқастың 2-раундында бразилиялық Джон Андерсон Карвальоны нокаутпен тізе бүктірді. Кейін жеңілмеген Михаил Макаровты нокаутпен жеңді. 2009 жылы Гена WBO-ның интерконтинентальды чемпионы белдігін алды. 2010 жылы Головкин ағайынды Кличколардың K2 Promotions промоутерлік компаниясымен келісімшартқа отырды. 2010 жылдың тамыз айында колумбиялық Милтон Нуньесті (21-1-1) 1 раундта нокаутпен жеңді. Бұл жеңіс арқылы ол WBA-ның уақытша тізіміне кірсе, 3 айдан кейін тізімге толығымен орнықты. 2011 жылы IBO версиясы бойынша 2 белдік алды. Жеке сынақ бойынша Әлем кубогының чемпионы (2002 ж.); «А» класты турнирлердің бірнеше мәрте жеңімпазы. WBA нұсқасы бойынша орташа салмақта әлем чемпионы (атағын 8 рет қорғады), IBO нұсқасы бойынша орташа салмақта әлем чемпионы (атағын 5 рет қорғады). 2012 жылы Феликс Штурмды жеңген аустралиялық Дэвид Гил міндетті түрде осы жыл аяғына дейін өз белбеуін Геннадийге қарсы қорғауға шақырғанымен, Гил басқа өз отандасымен жекпе жекке шығуға шешкен. Осының нәтижесінде WBA Генаға Гилдің титулын тартып алып берді, яғни Гена - суперчемпион атанды. Кәсіби ойындардың статистикасы Головкин стилі GGG белгісі Жетістіктері # 2003 жылы әлем чемпионы және 2004 жылғы Олимпиада ойындарының күміс жүлдегері. # 7 дүркін Қазақстан Республикасының чемпионы, халықаралық турнирлердің жеңімпазы: жастар арасындағы әлем чемпионы (Мажарстан, Будапешт, 2000 ж.); # ҚР I спартакиадасының чемпионы (2001 ж.); # Шығыс Азия ойындарының чемпионы (Жапония, Осака, 2001 ж.); # Азия ойындарының чемпионы - (Оңтүстік Корея, Пусан, 2002 ж.); # Жеке сынақ бойынша Әлем кубогының чемпионы (2002 ж.); # «А» класты турнирлердің бірнеше мәрте жеңімпазы. # WBA нұсқасы бойынша орташа салмақта әлем чемпионы (атағын 8 рет қорғады) # IBO нұсқасы бойынша орташа салмақта әлем чемпионы (атағын 5 рет қорғады). # 89% нокауттық үлесімен Головкин кәсіпқой бокс тарихында орташа салмақ бойынша нокаут үлесімен бірінші орында тұр. #2006 жылы кәсіпқой боксқа ауысты. Мемлекеттік нагрдалары # Құрмет ордені (2004) # Парасат ордені (2011) # Назарбаев ордені (2018) Дереккөздер {{Кесте }}